b'\n_START_ARTICLE_\nPerttula (Nurmij\xc3\xa4rvi)\n_START_PARAGRAPH_\nPerttula (ruots. Bertby) on kyl\xc3\xa4, joka sijaitsee Nurmij\xc3\xa4rvell\xc3\xa4. Kyl\xc3\xa4st\xc3\xa4 on matkaa kirkonkyl\xc3\xa4lle noin seitsem\xc3\xa4n kilometri\xc3\xa4 ja Klaukkalaan noin kahdeksan kilometri\xc3\xa4. Kyl\xc3\xa4n halkaisee kahteen osaan Lopentie, joka kuuluu kunnan vilkkaimmin liikenn\xc3\xb6ityihin tiest\xc3\xb6ihin. Kyl\xc3\xa4ll\xc3\xa4 on aktiivista harrastustoimintaa: mm. paikallinen Nuorisoseura j\xc3\xa4rjest\xc3\xa4\xc3\xa4 lapsille s\xc3\xa4hlyvuoroja, ratsastusyritykset tarjoavat erilaisia hevosiin liittyvi\xc3\xa4 palveluita. Perttulassa on my\xc3\xb6s vapaaehtoinen palokunta jossa on nuorille oma ryhm\xc3\xa4 (10v yl\xc3\xb6sp\xc3\xa4in). Se toimii aktiivisesti kouluaikoina keskiviikko-iltaisin kello 18-20._NEWLINE_Perttula on elinkeinorakenteeltaan maatalouteen keskittynyt, maiseman muodostavatkin kumpuilevat peltoalueet. Perttulan, Uotilan ja Numlahden v\xc3\xa4liss\xc3\xa4 sijaitsi aikoinaan nyttemmin pelloksi kuivatettu Kuhaj\xc3\xa4rvi, jota 1830\xe2\x80\x931850-luvuilla kuivatettiin ensin osittain, sitten 1920\xe2\x80\x931940-luvulla kokonaan. _NEWLINE_Perttulassa sijaitsee Suomen sis\xc3\xa4llissodan aikaisen Perttulan teloitusten yhteydess\xc3\xa4 surmattujen punaisten ja punaisiksi ep\xc3\xa4iltyjen joukkohauta muistomerkill\xc3\xa4 merkittyn\xc3\xa4._NEWLINE_Perttulassa ei varsinaisesti ole omaa koulua, vaan koulua k\xc3\xa4yd\xc3\xa4\xc3\xa4n naapurikyl\xc3\xa4ss\xc3\xa4 Uotilan koulussa, tosin Perttulaan kuuluvalla Saham\xc3\xa4ell\xc3\xa4 sijaitsee yksi Keski-Uudenmaan koulutuskuntayhtym\xc3\xa4 Keudan kampuksista. Perttula on toinen Nurmij\xc3\xa4rvelle perustetuista kahdesta vesiosuuskunnista (toisen ollessa Nummim\xc3\xa4ki) ja se kattaa per\xc3\xa4ti 200 kiinteist\xc3\xb6\xc3\xa4._NEWLINE_Suomalainen s\xc3\xa4velt\xc3\xa4j\xc3\xa4 Bernhard Henrik Crusell vietti osan lapsuudestaan Perttulassa.'